|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| **Antonas Protazijus Potockis** |
| --- |
|  |
| Potockiai |
| Herbas "Pilawa" |
| Herbas "Pilawa" |
|  |
| Gimė | apie 1761 m. rugsėjo 11 d. |
| Mirė | 1801 m. (~40 metų) |
| Tėvas | Janas Prosperas Potockis |
| Motina | Paula Šembek |
|  |
| Žymūs apdovanojimai |
|  |
|  |
|  **Vikiteka** | Antonas Protazijus Potockis |

**Antonas Protazijus Potockis** (lenk. *Antoni Protazy Potocki* , 1761 m. rugsėjo 11 d. – 1801 m.) – Lenkijos magnatas, ATR valstybinis veikėjas, Guzovo seniūnas, paskutinis Kijevo vaivada (1791–1793 m.).

Biografija
----------

Kilo iš stambios žymios magnatų Potockių giminės, herbo „Piliawa" savininkas. Guzovo seniūno ir Karūnos armijos generolo-leitenanto Jano Prospero Potockio (m. 1761/1762) ir Paulos Šembek (m. 1797) vienintelis sūnus.

Antonas Protazijus Potockis iš savo tėvo paveldėjo stambias žemės valdas ir dideles pinigines lėšas. Dėka savo vedybų su kunigaikštyte Mariana Liubomirska (1773–1810), Rusijos generolo-leitenanto Kaspero Liubomirskio (m. 1780) ir Barboros Liubomirskos dukterimi, dar labiau padidino savo kapitalą.

Vienas pirmųjų Švietimo epochos Lenkijos kapitalistų. 1791 m. gegužės 3 d. palaikė ATR konstitucijos priėmimą.

1780-aisiais m. įkūrė banko kontoras Varšuvoje, Machnivke (dabar Horišni Plavniai) ir Chersone. Savo plačiose valdose Ukrainoje, kurios centras buvo Machnovka, įkūrė audinių, baldų, porceliano ir kitas manufaktūras.

1787 m. gegužės 8 d. Antonas Protazijus Potockis buvo apdovanotas Baltojo erelio ordinu.

1783 m. kovą Antonas Potockis tapo vienu iš „Rytų Prekybos Įmonės", sudarytos Vinicoje, įkūrėju. 1785 m. sausį tapo tos prekybos įmonės vadovu. Įkūrė Rusijos uoste Chersone kontorą, iš kur vedė prekybą Lenkijos prekėmis per Juodąją jūrą. Savo finansinėmis operacijomis ir prekyba sukaupė didžiulį kapitalą (60–70 milijonų zlotų). 1791 m. sau nupirko senatorinę Kijevo vaivados pareigybę.

1793 m. dėl finansinės krizės ir antrojo ATR padalijimo buvo priverstas paskelbti savo bankrotą. Paskutinius metus praleido savo dvare Machnovke.

Antono Protazijaus Potockio žmona Mariana Liubomirska

Šeima
-----

Buvo vedęs Kaspero Liubomirskio dukterį Marianą, santuokoje su kuria turėjo dukterį Emiliją. 1792 m. žmona tapo nėščia nuo Rusijos karo vado V. A. Zubovo. Norėdamas išvengti skandalo, Potockis „užleido" žmoną Zubovui, apiforminęs su ja skyrybas.

Literatūra
----------

* *Zofia Z.* Potocki Prot // Polski Słownik Biograficzny, t. 28/1, z. 116, 1984 r.

| Politinis postas |
| --- |
| Prieš tai:**Juozapas Gabrielius Stempkovskis** |  **Kijevo vaivada**1791–1793 | Po to:**-** |

|  |  |  |  |  |
| --- | --- | --- | --- | --- |
| 

| Ž • A • RKijevo vaivados |
| --- |
|  |
| 
Martynas Goštautas • Jonas Ivanas Chodkevičius • Jurgis Pacevičius • Dmitrijus Putiatičius • Jurgis Mantautaitis • Ivanas Glinskis • Jurgis Alšėniškis • Jurgis Radvila I • Andrius Nemirovičius • Jonas Jurgaitis Alšėniškis • Frederikas Pronskis • Grigalius Chodkevičius • Konstantinas Vasilijus Ostrogiškis • Stanislovas Žolkievskis • Tomas Zamoiskis • Aleksandras Zaslavskis • Steponas Chmieleckis • Jonušas Tiškevičius Logoiskis • Adomas Kisielis • Stanislovas Ravera Potockis • Jonas Zamoiskis • Ivanas Vygovskis • Stefanas Čarneckis • Mykolas Zigmantas Stanislavskis • Andžejus Potockis • Jurgis Trubeckis • Feliksas Kazimieras Potockis • Martynas Konskis • Juozapas Potockis • Stanislovas Potockis • Pranciškus Salezijus Potockis • Stanislovas Liubomirskis • Juozapas Gabrielius Stempkovskis • Antonas Protazijus Potockis |  |

 |